paragraph_text: Sive plijesni (glavičaste plijesni; Mucorales), red petežno saprofitskih gljiva u koljenu Zygomycota, koje mogu živjeti na svim mogućim hranjivim podlogama (čak i na konjskoj balegi<ref>Narodni zdravstveni list: Alge, lišajevi, gljive…) iz kojih uzimaju hranu razgradnjom ugljikohidrata iz supstrata, lužeći u njega enzime. Micelij mukoraceja na supstratu vidi se u obliku svjetlije ili tamnije sive, paučinaste prevlake, po čemu su dobile naziv sive plijesni. Ogranci micelija ponekad nose na sebi i glavičaste sporangije pa su nazivane i glavičaste plijesni.